Data was extracted from:https://www.infomed.co.il/treatments/hbot/

טיפול בתא לחץ, רפואה היפרברית (HBOT )
ערוץ בריאות כללית
3 דקות קריאה
טיפול בתא לחץ, המכונה גם רפואה היפרברית (Hyperbaric Oxygen Therapy) הוא טיפול נשימה של 100% חמצן בלחץ אטמוספרי מוגבר. מקורו של הטיפול כבר בתחילת המאה ה-17, שנועד לטיפול במחלות שונות, אך יעילותו לא הוכחה והוא הופסק. לצד זאת, עד היום נשאר הטיפול לשימוש בצוללנים, בעיקר במקרים של דקומפרסיה, ובכלל לאנשים הסובלים מהרעלת פחמן חד חמצני כגון כבאים וכורים, והוא נחשב ליעיל ולמקובל
[1]
.
בשנים האחרונות, נראה שהטיפול ההיסטורי שהחל לפני למעלה מ-400 שנה ויצא משימוש, מאושר כיום שוב לטיפול במגוון של מצבים בריאותיים שונים
[2]
, בהתאם להמלצת
נוירולוג
או נוירולוגית.
הטיפול כרוך בכניסה לתא מיוחד כדי לנשום חמצן טהור ברמות לחץ אוויר גבוהות פי 1.5 עד 3 מהממוצע. המטרה היא למלא את הדם בכמות מספקת של חמצן. כאשר הדם נושא חמצן נוסף בכל הגוף, הוא עוזר להילחם בחיידקים והוא מעורר שחרור של חומרים הנקראים גורמי גידול ותאי גזע, המעודדים ריפוי של רקמות ומשחזרים את תפקודו התקין של הגוף2
[3]
.
צילום: shutterstock
איך עובד תא לחץ
[2]
כמות החמצן המוגברת עוזרת בריפוי פצעים על ידי העברת דם עשיר בחמצן לרקמה שצריכה חמצן. פצעים פוגעים בכלי הדם של הגוף, הם משחררים נוזל המתפשט לרקמות וגורם לנפיחות. נפיחות זו מונעת מחמצן להגיע לתאים הפגועים ורקמות מתחילות למות. הלחץ הגבוה בתא מגביר את כמות החמצן בדם, מפחית את הנפיחות וממלא את הרקמות בחמצן.
הטיפול עשוי למנוע פגיעה חוזרת ברקמות. זהו נזק שעלול להתרחש כאשר אספקת הדם חוזרת לרקמות לאחר המחסור בחמצן. כאשר זרימת הדם נפגעת על ידי פציעות של תאונה, למשל, סדרה של אירועים בתוך התאים הפגועים מובילה לשחרור מולקולות שעלולות לגרום נזק בלתי הפיך לרקמות ואף להוביל לעצירת זרימת הדם באזור. הטיפול בתא לחץ מעודד חמצן בגוף לחפש את המולקולות שעלולות לגרום נזק ולהוביל לריפוי.
הטיפול עשוי לעזור בחסימת פעולתם של חיידקים מזיקים מסוימים ובחיזוק המערכת החיסונית של הגוף. הגברת ריכוז החמצן ברקמות עוזרת להן להתנגד לזיהום. בנוסף, הטיפול משפר את יכולתם של תאי הדם הלבנים למצוא פתוגנים (פולשים זרים בגוף) ולהשמיד אותם.
תא לחץ מעודד יצירת קולגן חדש ותאי עור חדשים, וזאת על ידי עידוד צמיחה של כלי דם. מצב זה גם מעודד תאים לייצר חומרים מסוימים הגורמים לגדילה של תאי אנדותל (הרקמה הפנימית של כלי הדם) הדרושים לתהליכי ריפוי.
מתי מתבצע
רקמות הגוף זקוקות לאספקה ​​מסוימת של חמצן כדי לתפקד. כאשר רקמה נפצעת, יש צורך ביותר חמצן כדי לשרוד. הטיפול מגדיל את כמות החמצן בדם, ועם טיפולים קבועים חוזרים ונשנים, רמות החמצן הגבוהות מעודדות רמות חמצן תקינות ברקמה
[3]
.
תא לחץ משמש לטיפול במספר מצבים רפואיים, ומוסדות רפואיים משתמשים בו בדרכים שונות. להלן כמה מהמצבים הרפואיים בהם תא לחץ עשוי לטפל
[3]
:
אנמיה
קשה.
אבצס במוח / מורסה במוח.
תסחיף אוויר.
כוויות
.
הרעלת פחמן חד חמצני.
פציעות מסוימות.
התחרשות פתאומית.
דקומפרסיה.
נמק.
זיהום של עור או עצם שהורסים רקמות.
פצעים שאינם נרפאים, כגון
כף רגל סוכרתית
.
פגיעה מקרינה.
השתלת עור או עור בסיכון להרס רקמות.
פגיעה מוחית טראומטית.
אובדן ראייה פתאומי.
הכנות לטיפול
הרופא/ת והצוות הרפואי יספקו הדרכה על ההכנה לקראת הטיפול. במהלך ההליך יש ללבוש חלוק של בית החולים או של המרפאה. לצורכי בטיחות, לא ניתן להכניס לתא פריטים כגון מציתים או מכשירים המופעלים על ידי סוללה, המייצרים חום. בנוסף, ייתכן שיהיה צורך בהסרת מוצרי טיפוח לשיער ולעור המבוססים על נפט, מכיוון שהם עלולים להיות דליקים
[4]
.
בזמן הטיפול
במהלך הטיפול שוכבים על שולחן בתא סגור ונושמים חמצן בזמן שהלחץ בתוך החדר מוגבר בהדרגתיות. מכיוון שהלחץ גבוה, חלק מהאנשים עלולים לסבול מאי נוחות כשהם בחדר. ייתכנו כאבי אוזניים או לחץ באוזניים.
משך הטיפול משתנה בין כל מטופל/ת: החל מ-3 דקות ועד שעתיים. בתום הטיפול הלחץ חוזר לרמות נורמליות
[4]
.
כדי למנוע הרעלת חמצן, ייתכנו הפסקות קצרות במהלך הטיפול לצורך נשימת אוויר רגיל. זה יכול למנוע מהרקמות בגוף לקלוט כמות גבוהה מדי של חמצן
[4]
.
מינון החמצן הניתן במהלך הטיפול צריך להיקבע באופן ספציפי לכל אדם - בהתאם לבעיה, למצב הבריאותי הכללי ולגיל של המטופל/ת
[4]
.
אחרי הטיפול
לאחר הטיפול תיערך בדיקה למטופל/ת, הכוללת בדיקת אוזניים ומדידת לחץ דם ודופק. לחולי סוכרת תיערך גם בדיקת סוכר בדם. לאיחור אישור הצוות הרפואי ניתן להתלבש ולעזוב
3
.
תיתכן עייפות או רעב לאחר הטיפול, אך אין כל הגבלה של פעילויות רגילות
[3]
.
סיכונים
טיפול בתא לחץ אינו נחשב לבטוח ויעיל במצבים הבאים:
HIV
/איידס, פגיעה מוחית, מחלות לב, שבץ מוחי, אסתמה, דיכאון, פציעות בחוט השדרה, פציעות ספורט
2
, מחלות ריאות, צינון או חום, ניתוח או פציעה טרייה באוזן
וקלסטרופוביה
[3]
.
תסמינים או תופעות לוואי אפשריים לאחר
הטיפול י
כולים לכלול עייפות וסחרחורת. תופעות הלוואי בדרך כלל קלות, כל עוד הטיפול לא נמשך יותר משעתיים
והלחץ בתא קטן מפי 3 מהלחץ הרגיל באטמוספירה
[3]
.
בעיות חמורות יותר יכולות לכלול
[3]
:
נזק לריאות
.
הצטברות נוזלים או קרע באוזן התיכונה
.
נזק לסינוסים
.
שינויים בראייה
.
הרעלת חמצן
.
תוצאות הטיפול
כדי להפיק תועלת מרבית מטיפול בתא חמצן, סביר להניח שיהיה צורך ביותר מביקור אחד. מספר הביקורים תלוי במצב הרפואי של המטופל/ת. במקרים מסוימים, כגון הרעלת פחמן חד חמצני, הטיפול יכול להסתכם בשלושה ביקורים, במקרים אחרים, כגון פצעים שאינם מחלימים, ייתכן שיהיה צורך ב-40 ביקורים
[3]
.
כדי לטפל ביעילות במצבים רפואיים, טיפול זה הוא במקרים רבים רק חלק מתוכנית מקיפה יותר הכוללת טיפולים אחרים ו/או תרופות, שנועדו להתאים לצרכים האישיים והבריאותיים של כל מטופל/ת
[3]
.
[1]
https://emedicine.medscape.com/article/1464149-overview
[2]
https://www.hopkinsmedicine.org/health/treatment-tests-and-therapies/hyperbaric-oxygen-therapy
[3]
https://www.mayoclinic.org/tests-procedures/hyperbaric-oxygen-therapy/about/pac-20394380
[4]
https://www.hopkinsmedicine.org/health/treatment-tests-and-therapies/complications-of-hyperbaric-oxygen-treatment